
[bookmark: _GoBack]На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10, 93/12, 99/14, 45/15, 68/15) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 18.12.2015. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да ДРЖАВНИ УНИВЕРЗИТЕТ У НОВОМ ПАЗАРУ са     седиштем у улици Вука Караџића б.б., НОВИ ПАЗАР, ПИБ: 104682222, Матични број: 17663640,  испуњава прописане стандарде за акредитацију студијског програма      МАС - ПРАВО у оквиру поља друштвено-хуманистичких наука и то за 20       студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ДРЖАВНИ УНИВЕРЗИТЕТ У НОВОМ ПАЗАРУ    са седиштем у улици Вука Караџића б.б., НОВИ ПАЗАР, је дана 15.06.2015.године поднела захтев за акредитацију студијског програма МАС - ПРАВО у оквиру         поља друштвено-хуманистичких наука под бројем 612-00-00781/2015-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ДРЖАВНИ УНИВЕРЗИТЕТ У НОВОМ ПАЗАРУ и предлог одлуке, достављени су Комисији за акредитацију и проверу квалитета.
Студијски програм садржи све законом предвиђене елементе и обезбеђује стицање одговарајућих компетенција за рад. Сврха студијског програма је добро формулисана и у складу је са задацима и циљевима Установе. Циљеви студијског програма су јасно формулисани, усклађени са задацима Установе и укључују стицање одговарајућих компетенција и вештина неопходних за обављање послова у одговарајућим правним институцијама. Прецизно су наведене опште и специфичне компетенције које би студенти требало да стекну по завршетку овог студијског програма.
Структура студијског програма обухвата распоред предмета по семестрима, фонд часова и одговарајући број ЕСПБ. Сви предмети су једносеместрални и носе одговарајући број ЕСП бодова. У курикулуму је дат опис сваког предмета који садржи назив, тип предмета, годину и семестар студија, број ЕСПБ, име наставника, циљ студија са очекиваним исходима, предуслове за похађање предмета, садржај предмета, препоручену литературу, методе извођења наставе, начин провере знања и оцењивања и друге податке. У структури студијског програма изборни предмети су правилно заступљени у односу на укупан број ЕСПБ са 40 %. Студијски програм испуњава минималне услове у погледу целовитости и обухватности и усаглашен је са другим програмима ове Установе, као и са програмима  иностраних факултета. 
Број студената који се уписује на овај студијски програм је 20  и усклађен  је са расположивим кадровским ресурсима, расположивим информатичким и организационим средствима, као и просторним могућностима Установе. Кандидат за упис на овај студијски програм треба да има најмање 240 ЕСП бодова, односно претходне студије морају бити у минималном четворогодишњем трајању.
Студент савладава студијски програм полагањем испита чиме стиче 60 ЕСПБ бодова. Сваки појединачни предмет у програму има одређени број ЕСП бодова који студент остварује када са успехом положи испит. Број ЕСП бодова утврђује се на основу радног оптерећења студента у савладавању одређеног предмета и применом јединствене методологије за све предмете студијског програма. Сваки појединачни предмет студијског програма има дефинисану вредност броја ЕСП бодова, која за обавезне студијске предмете износи 7 ЕСПБ, за изборне студијске предмете износи 6 ЕСПБ, као и за студијско истраживање и мастер рад, за које износи по 12 и 15 ЕСПБ. Успешност студената у савладавању предмета континуирано се прати током наставе и изражава поенима. Максимални број поена које студент може да оствари на предмету је 100. Студент стиче поене на предмету кроз рад у настави и испуњавањем предиспитних обавеза и полагањем испита. Максималан број поена које студент може да стекне испуњавањем предиспитних обавеза током наставе је 70. Сваки предмет из студијског програма има јасан начин стицања поена што је документовано у књизи предмета кроз опис сваког предмета.  Начин стицања поена као и сам студијски програм су објављени на интернет страници Установе.
На овом студијском програму је ангажовано укупно 6 наставника, од којих 5 наставника у радном односу са пуним радним временом и 1 наставник у допунском раду, што је више од  2.75 наставника колико је према Извештају о параметрима студијског програма потребно за његово извођење. 
Према Извештају о параметрима студијског програма наведени број наставника покрива укупан број часова наставе на студијском програму, тако да један наставник остварује просечно 180 часова односно 6 часова недељно. Увидом у приложену документацију утврђено је да је испуњен захтев у погледу процента часова који треба да држе наставници са пуним радним временом (87,43% - према Извештају о параметрима студијског програма). Укупан број асистената ангажованих на овом студијском програму је 5 у складу са потребама студијског програма и Законом о високом образовању и стандардима за акредитацију. Величина наставних група одговара одговарајућим стандардима.
Универзитет је обезбедио амфитеатре, учионице, односно друге просторије за извођење наставе, као и библиотечки простор и читаоницу, у складу са потребама  образовног процеса.  Обезбеђен је одговарајући радни простор за наставнике и сараднике, сва техничка опрема за савремено извођење наставе. Постоје библиотечки ресурси изнад доње границе (150 јединица) релевантни за извођење студијског програма. Обавезни предмети су покривени одговарајућом уџбеничком литературом.
Државни универзитет у Новом Пазару у својој мисији и визији предвиђа стратегију обезбеђења квалитета успостављену системом менаџмента квалитетом по захтевима стандарда ЈУС ИС0 9001:2001, који ће верификовати компетентна међународна организација за сертификацију. Међу члановима Комисије за контролу квалитета налазе се и студенти.
Поткомисија на основу увида у документацију установе и извештаја рецензената, утврдила је да студијски програм испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, предлаже Комисији да донесе решење о акредитацији.
Имајући у виду предлог поткомисије, заснован на испуњености стандардаза акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Kомисија за акредитацију и проверу квалитета, утврдила је да високошколска установа ДРЖАВНИ УНИВЕРЗИТЕТ У НОВОМ ПАЗАРУ за студијски програм МАС - ПРАВО у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]ДРЖАВНИ УНИВЕРЗИТЕТ У НОВОМ ПАЗАРУ са седиштем у улици    Вука Караџића б.б., НОВИ ПАЗАР, ПИБ: 104682222, Матични број: 17663640, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма МАС - ПРАВО у оквиру поља друштвено-хуманистичких наука и то за 20 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10, 93/12, 99/14, 45/15, 68/15).


	Достављено:
- високошколској установи
- архивиКАПК
	ПРЕДСЕДНИК

Проф. др Ћемал Долићанин



image1.jpeg




